**Частична предварителна оценка на въздействието на Наредба за изменение и допълнение на Наредба № 1 за опазване на обществения ред на територията на Община Сопот**:

|  |  |
| --- | --- |
| Елементи на оценката | Аргументация |
| **Основания за приемане на наредбата** | Със Закона за изменение и допълнение на закона за защита от шума в околната среда (обн. - ДВ, бр. 52 от 2019 г.) се въвеждат промени в нормативната уредба за защита от шума в околната среда като се разширяват правомощията на централните и местните органи. Предвиждат се и задължения на физическите и юридическите лица. В тази връзка е необходимо да се осъвременят и подзаконовите нормативни актове. На територията на Община Сопот действа Наредба № 1 за опазване на обществения ред, която следва да бъде актуализирана в съответствие със законовите изисквания. |
| **Заинтересовани групи** | Физическите и юридическите лица на територията на Община Сопот. |
| **Анализ на разходи и ползи** | За прилагането на предложените промени в Наредба № 1 за опазване на обществения ред на територията на Община Сопот не се изисква допълнителен финансов ресурс. |
| **Административна тежест и структурни промени** | Няма предвиждани и необходими административни промени, като закриване, сливане или създаване на нови административни структури. |
| **Въздействие върху нормативната уредба** | Няма необходимост от непосредствени промени в други нормативни актове в резултата на приемането на измененията. |
| **Очаквани резултати** | С приемането на проекта за изменение на Наредбата се очаква постигане на съответствие и избягване на противоречия на текстове от наредбата с норми от по-висок ранг, както и създаване на здравословни условия на живот на населението и опазване на околната среда от шум. |
| **Важни въпроси за обществени консултации** | 1. Ясни ли са предложените разпоредби?  2. Подходящо ли е нивото на детайлизация за нормативен акт?  3. Други предложения и коментари извън зададените в документа теми? |

**ДЕЯН ДОЙНОВ /П/**

***КМЕТ НА ОБЩИНА СОПОТ***